Slovačka: Odlaze li doktori? - 2004-04-29
Proširenje Evropske unije će građanima 10 novih zemalja članica dati neka nova prava--uključujući i pravo da rade bilo gdje unutar unij
Pacijent sa povredom ramena: tipičan problem u hitnoj pomoći za doktora Petera Stellera u univerzietskoj bolnici u Bratislavi. Ali s ulaskom Slovačke i još 9 zemalja u Evropsku uniju, doktori će se suočiti s problemom druge vrste: da li napustiti svoje poslove i zemlje zbog većih plata na zapadu. S prvim majem, zdravstvenom sistemu i ljudima unutar sistema je potreban dodatni novac. Ako to ne bude slučaj imaćemo situaciju da će najveći dio najboljih ljudi jednostavno otići u zapadne zemlje zbog boljih plata, kaže doktor Steller. Otvaranje granica donosi i slobodu kretanja radne snage među 25 zemalja članica Evropske unije. Postoji zabrinutost da bi odlazak doktora mogao osakatiti već problematične sisteme zdravstva u zemljama koje se tek pridružuju. Kako kaže slovački ministar zdravstva, Rudolf Zajac, njemački doktori trenutno zarađuju oko tri puta više od slovačkih doktora, što je nivo plata s kojim se Slovačka jednostavno ne može takmičiti. Moramo reći da je bruto nacionalni dohodak u Slovačkoj oko 50% od bruto nacionalnog dohotka u zapadnoj Evropi. To znači da naš sistem zdravstva ima oko 50% od financijskih sredstava u poređenju sa evropskim sistemom zdravstvene njege. I nećemo poricati da imamo probleme s financiranjem sistema, i probleme s kvalitetom usluga - riječi su slovačkog ministra zdravstva. Kako kaže doktor Steller, mogućnost većih plata i boljih šansi za napredovanje u karijeri u bolnicama zapadnih zemalja je veoma privlačna. Neke zemlje, kao Litvanija, imaju plan da postepeno tokom godina povećavaju plate doktora u nastojanju da zadrže svoj najbolji kadar. Ali ministar Zajac ne vidi potrebu za takvo nešto. On namjerava da dozvoli da slobodno tržište učini svoje. Kako se to sve može završiti je da naši ljudi završe na zapadu, a ovdje će završiti ruski i ukrajinski doktori, jer će naši uvjeti biti za njih povoljniji nego u njihovim zemljama. Još jedna zabrinutost je da će mladi doktori koji tek završavaju školu tražiti poslove na zapadu radije nego započinjati karijeru u Slovačkoj. Studentu prve godine medicine Josephu Rybaru na univerzitetu Comenius u Bratislavi je ostalo još pet godina školovanja i on se još nije odlučio gdje će raditi. Ali Joseph misli da će većina njegovih školskih kolega krenuti ka zapadu. To je uglavnom osobna odluka za svakog pojedinca. Ali mislim da će dosta njih odlučiti da odu, govori Joseph Rybar. I sam doktor Steller bi također želio da ode, ali on se tek nedavno oženio i ima bebu od tri mjeseca. U ovom trenutku bi to za mene bila veoma teška odluka, jer je beba još mala. Ali kasnije, nikad se ne zna. Zavisi od toga kako se stvari budu razvijale. A stvari se u Slovačkoj razvijaju veoma brzo. Bruto nacionalni dohodak raste 4% godišnje, u poređenju s jednim procentom u zapadnoj Evropi. Mnogi, kao ministar Zajac, se nadaju da će se taj trend nastaviti. I nadati se je da će za 15 godina Slovačka i ostale nove članice Evropske unije sustići ostale zemlje.